সকলো জাতি-জনগোষ্ঠী, ধৰ্মীয় লোকৰ মিলন ভূমি এই শিৱসাগৰ। একতাৰ এনাজৰীয়ে বান্ধ খাই থকা এই শিৱসাগৰে সদায়ে দেখুৱাই আহিছে সমন্বয়ৰ নিদৰ্শন।
তাৰেই এক উৎকৃষ্ট নিদৰ্শন আজি দেখিবলৈ পোৱা গ'ল শিৱসাগৰত অনুষ্ঠিত হৈ থকা শিৱৰাত্ৰিত।
২৮ ফেব্ৰুৱাৰীৰ পৰা ঐতিহাসিক শিৱসাগৰত অনুষ্ঠিত হৈ আহিছে শ্ৰী শ্ৰী শিৱৰাত্ৰি পূজা আৰু মেলা।
শিৱসাগৰৰ নগৰৰ মাজমজিয়াত অৱস্থিত ঐতিহাসিক শিৱদ'লৰ সন্মুখতেই আছে ১৯০২ চনতে প্ৰতিষ্ঠিত এটা মছজিদ।
আজি দুপৰীয়া মছজিদৰ নামাজৰ আজান দিয়াৰ সময়তে ধৰ্মীয় ৰীতিক সন্মান জনাই শিৱদ'লত মাইকত বাজি থকা ভক্তিমূলক গীত বন্ধ কৰি দিয়া হয়।
অৱশ্যে কেৱল এইবাৰেই নহয়, শিৱসাগৰত আয়োজিত শিৱৰাত্ৰি মহোৎসৱত প্ৰতি বছৰে এই নিদৰ্শন ধাৰাবাহিকভাৱে প্ৰচলন হৈ আহিছে।
উল্লেখ্য যে আজি শিৱদ'লৰ শিৱৰাত্ৰিৰ অন্তিম দিন।এই উপলক্ষ্যে আজি শিৱৰাত্ৰিৰ মেলাত যথেষ্ট ভিৰ পৰিলক্ষিত হৈছে।
শিৱৰাত্ৰিৰ অন্তিম দিনা শিৱদ'লত উপস্থিত হয় জনপ্ৰিয় কণ্ঠশিল্পী কল্পনা পাটোৱাৰী। শিৱদ'লত উপস্থিত হৈ ভোলানাথৰ শ্ৰী চৰণত আশীষ লয় শিল্পী গৰাকীয়ে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
